Hendrik Tevreden

Hendrik Wensley Gregory Tevreden (☆ 16 di juni 1979 na Aruba) ta un politico Arubiano. Desde 2017 e ta miembro di Parlamento di Aruba pa partido MEP.

Tevreden a nace y a lanta cu su famia den bario di Tarabana y despues a biba na Dakota, un bario den zona west di Oranjestad. Despues di su ruman muhe e ta e yiu menor di Humphrey Tevreden y Reina Toppenberg. E tin un Bsc. como enfermero y a specialisa den salud social y salud mental. El a cuminsa su carera profesional na Centro di rehabilitacion pa esnan cu adiccion na alcohol of droga. Tambe el a traha na "Inloophuis", e instituto pa esnan vulnerabel y sin cas.

Na aña 2005 y 2009 Tevreden a subi lista di partido MEP como candidato pa eleccion parlamentario. Despues di tuma un break na 2013 pa motivonan familiar y di estudio e ta lansa su mes di nobo na eleccion di 2017, obteniendo 792 voto personal. Tevreden ta huramenta dia 27 di oktober 2017. Como parlamentario e ta forma parti di diferente comision fiho di parlamento; entre otro comision di asunto nan social, famia, cuido di nos grandinan y salubridad y tambe labor y agricultura. Na 2019 e ta entrega huntu cu Rocco Tjon e ley di iniciativa pa un "identificatieplicht".. Despues di ricibi 670 voto den e eleccion di 25 di juni 2021 su asiento ta keda prolonga pa un di dos termino. Entre 2019 y 2022 Tevreden tabata presidente di partido MEP. Na september 2023 e ta keda nombra lider di fraccion den parlamento, reemplasando Shailiny Tromp-Lee.Shailiny Tromp-Lee (MEP): “Mi ta tuma mi retiro como lider di fraccion”, 24ora.com (11 di september 2023)

Tevreden ta casa cu Vanessa Rumnit y huntu nan tin dos yiu muhe.

 Link externo 
  Website oficial di Hendrik Tevreden

Category:Politico di Aruba
Category:Hende